CELEX: C2005/271/41
Language: da
Date: 2005-10-29 00:00:00
Title: Sag T-306/05: Sag anlagt den 10. august 2005 — Scippacercola og Terezakis mod Kommissionen

29.10.2005   
            
            
               DA
            
            
               Den Europæiske Unions Tidende
            
            
               C 271/20
            
         Sag anlagt den 10. august 2005 — Scippacercola og Terezakis mod Kommissionen
   (Sag T-306/05)
   (2005/C 271/41)
   Processprog: engelsk
   Parter
   
      Sagsøgere: Isabella Scippacercola og Ioannis Terezakis (Bruxelles, Belgien) [ved: lawyer A. Krystallidis]
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Annullation af Kommissionens beslutning af 2. maj 2005, modtaget af sagsøgerne den 31. maj 2005, hvorved Kommissionen afviste at indlede en tilbundsgående undersøgelse af udgifter og indtægter for AIA SA i forbindelse med ydelser vedrørende passagersikkerhed, passagerterminalanlæg og parkering med henblik på en stillingtagen til, om de afgifter, Athens International Airport SA opkræver, udgør et misbrug af en dominerende stilling;
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne er individuelle brugere af Athens internationale lufthavn i Spata. De har anfægtet Kommissionens endelige beslutning i henhold til artikel 7, stk. 2, i forordning nr. 773/2004 (1) om ikke at indlede en tilbundsgående undersøgelse af de angiveligt uforholdsmæssige lufthavnsafgifter, som Athens internationale lufthavn opkræver med hensyn til passagersikkerhed, passagerterminalanlæg og parkeringsydelser.
   Sagsøgerne har gjort gældende, at Kommissionen begik en retlig og åbenbar fejl i forbindelse med vurderingen af sagens faktiske omstændigheder, eftersom den fandt, at sikkerhedskontrol vedrørende passagerer ikke udgør en økonomisk aktivitet i artikel 82 EF's forstand, samt at parkeringsydelserne ikke udgør et relevant marked.
   Sagsøgerne har desuden gjort gældende, at Kommissionen ikke foretog en egentlig sammenligning af Athens internationale lufthavns udgifter og indtægter i forbindelse med tilvejebringelse af ydelser vedrørende sikkerhed, passagerterminalanlæg og parkering, idet den ikke efterprøvede nøjagtigheden og indholdet af de oplysninger, Athens internationale lufthavn fremkom med.
   Sagsøgerne har endvidere gjort gældende, at Kommissionen begik en retlig fejl, idet den ikke fastslog, (i) at der anvendes forskellige afgiftssatser for passagerterminalanlæg på internationale og nationale flyvninger, og (ii) at afgifter for terminalanlæg og sikkerhed, som bliver opkrævet for ruteflyvninger, ikke bliver opkrævet for charterflyvninger.
   Sagsøgerne har endelig gjort gældende, at der er sket tilsidesættelse af artikel 253 EF, idet Kommissionen ikke har angivet, hvilke af Athens internationale lufthavns udgifter og indtægter den har lagt til grund for at fastslå, at lufthavnen ikke opkræver uforholdsmæssigt høje priser.
   
      (1)  Kommissionens forordning (EF) 773/2004 af 7.4.2004 om Kommissionens gennemførelse af procedurer i henhold til EF-traktatens artikel 81 og 82, EUT L 123 af 27.4.2004, s. 18.